แบงก์โน้ตส์
ใหญ่แว้ววว
19 ส.ค. 2554

ใหญ่แว้ววว
อยู่แบงก์กรุงไทยมา 6 ปี “เสี่ย จิ๋วอภิศักดิ์ ตันติวรวงศ์” กรรมการผู้จัดการ แบงก์กรุงไทย ไม่เคย “ใหญ่” วันนี้ที่ประชุมผู้ถือหุ้นอนุมัติให้เสี่ยจิ๋วใหญ่ขึ้นมาแล้ว เมื่อที่ประชุมอนุมัติให้เป็นกรรมการผู้จัดการใหญ่ มีเสียงเห็นด้วยถึง 95% 
วาระนี้บรรยากาศในที่ประชุมคึกคักน่าดู ผู้ถือหุ้น นายหนึ่งลุกขึ้นเชียร์กันเห็นๆ ยกเหตุผลว่า “คนไทยชอบอะไรใหญ่ๆ มตินี้จึงสมเหตุสมผลครับ”
ผู้ถือหุ้นนายหนึ่งเผยความในใจ “ก่อนหน้านี้เราใช้กรรมการผู้จัดการใหญ่ แต่ก็มาขอมติผู้ถือหุ้นตัดคำว่าใหญ่ออก ตอนนั้นผมก็ท้วงว่าอาจต้องเปลี่ยนตรายาง เปลี่ยนหัวกระดาษ ก็เปลืองงบอีก” 
เสี่ยจิ๋วจึงตกปากรับคำว่าจะหาตรายางตั้งแต่ครั้งกระนู้นมาใช้ จะได้ไม่ต้องทำตรายางอันใหม่ ฮ่าฮ่า นับจากนี้ไปจิ๋วที่ไม่เคยใหญ่ จะเพิ่มไซส์เป็นจิ๋วใหญ่แย้ววว น้าตะเองงงง